A Budapesti Műszaki és Gazdaságtudományi Egyetem Építészmérnöki karán tanuló hallgatók játékvárat építettek Kolontár gyermekei számára. A Szerves építészet 2. tantárgyat 2010 tavaszán felvett építész hallgatók féléves tervezési helyszíne a vörösiszap sújtotta települések voltak. A sérült településekre az újjáépítés során parkok is épültek, melyekben lehetőség volt a pihenés, szabadidő eltöltést szolgáló létesítmények elhelyezésére. A benyújtott tervek közül a hallgatók és az oktatók közösen választották ki a legjobb pályaműveket. Az öt tervet a befogadó és fenntartó Önkormányzat, a finanszírozó Fővállalkozó és a Belügyminisztérium munkatársai véleményezték, javaslatuk alapján, Devecseren egy pergola, Kolontáron égbemászó torony építése mellett döntöttek.